open-index/open-wikipedia-markdown huggingface dataset:
Борис Змејковски

**Борис Змејковски** — македонски политичар и државен функционер, поранешен пратеник во македонското Собрание од 1990 година.

## Животопис
Змејковски е роден  во  година, со живеалиште во Горно Лисиче во поголемиот дел од неговиот живот. Во младоста бил учесник на првиот „Илинденски марш“ со коњи, одржан во 1978 година, на релацијата од Горно Лисиче до Мечкин Камен кај Крушево.

Уште додека бил директор на Спортската сала „Борис Трајковски“, Змејковски ја купил фабриката за производство на брусни камења „Иднина“ од Кратово, по цена од 800.000 евра, по што таа била преименувана во „Иднина Змеј“. Во 2010 година било обновено производството на оваа фабрика, по што таа продолжила да работи во кратовското село Туралево, а потоа во селото Ранковце.

## Политичка кариера
Змејковски бил еден од основачите и прв генерален секретар на партијата ВМРО-ДПМНЕ. Непосредно пред изборите во 1998 година, тој се судрил со Доста Димовска, по што продолжил да дејствува како фракционер во рамките на партијата. Сепак, по изборите, тој ја напуштил ВМРО-ДПМНЕ и основал нова партија - ВМРО-ВМРО (Вистинска), позната по тоа што во 2000 година учествувала во неуспешниот обид да ѝ се изгласа недоверба на владата на Љубчо Георгиевски. Во 2001 година, ВМРО-Вистинска станала дел од широката коалиција, но набргу дошло до судир меѓу Змејковски и тогашниот претседател на партијата Борис Стојменов, по што партијата излегла од коалиционата влада и продолжила да делува самостојно до 2006 година. Истата година, ВМРО-Вистинска била претопена во ВМРО-ДПМНЕ, по што Змејковски бил назначен за директор на спортската сала „Борис Трајковски“, функција која ја извршувал до 2010 година.

## Наводи

Категорија:Политичари од Скопје
Категорија:Луѓе од Горно Лисиче
Категорија:Пратенички состав 1991-1994
Категорија:Пратенички состав 2016-2020
Категорија:Политичари од ВМРО-ДПМНЕ
Категорија:Живи луѓе
Џезаир Шаќири

**Џезаир Шаќири** (албански: *Xhezair Shaqiri*; Танушевци, ), повеќе познат во јавноста како **Командант Хоџа** — македонски политичар и поранешен член на ОНА. Има средно образование. Добро зборува француски, англиски и германски јазик..

Тој бил еден од првите команданти на ОНА, уште од времето кога бил убиен првиот припадник на македонската полиција, во 2000 година. Со започнувањето на конфликтот дејствувал во Куманово и Липково и во селото Арачиново.

Според некои извори, Шаќири се смета за исламско-фундаменталистички фанатик. Тој бил директен извршител на убиство на припадникот на МВР во трговскиот центар *Чаирчанка* во Скопје.

На 24 јули 2001 година бил ставен на македонската црна список на граѓани, а на 27 јули е ставен и на списокот на американскиот претседател Џорџ Буш.

По крајот на конфликтот во Македонија, тој согласно новиот закон за амнестија, бил ослободен кривично. На 19 декември 2001 година, врз него бил извршен атентат кај Витина, Косово со испукување на најмалку 7 куршуми. По ова бил пренесен во болница во американскиот воен камп Бондстил, од страна на УМНИК. Се верува дека аентатот е поврзан со проневера на огромна количина пари од фондот „*Татковината повикува*“.

По војната, станал пратеник во македонското собрание. Се смета дека Џезаир Шаќири стои зад голем број на нелегални операции во Македонија, како шверц на оружје и дрога. Во 2007 година објавил независност на селото во кое е роден, Танушевци, од Македонија, и негово припојување кон Косово.

Во мај 2018 година од страна на премиерот Зоран Заев е назначен за советник на премиерот во областа на внатрешната безбедност и радикализмот. Според Заев тој може многу да помогне доколку се појават одредени екстремистички и радикални групи во местото каде што потекнува и регионот, и истовремено може да помогне во концептот на премиерот за едно општество за сите граѓани.

## Наводи

Категорија:Луѓе од Танушевци
Категорија:Македонски Албанци
Категорија:Членови на ОНА
Категорија:Живи луѓе
Категорија:Пратенички состав 2002-2006
Сулско Море

мини|десно|Сулското Море на сателитска снимка.

**Сулско Море** (, ) — едно од неколкуте плитки топли мориња околу Борнео, сите рабни на Тихиот Океан. На север е поврзано со Јужнокинеското Море преку неколку премини од двете страни на островот Палаван, кој е дел од Филипините. На југоисток Сулското Море е порабено со архипелагот Сулу кој опфаќа над 4.000 мали корални острови. Бисерите често се ловат од куќите на штули кои се изградени на врвовите на гребените.


Категорија:Мориња во Тихиот Океан
Категорија:Географија на Малезија
Категорија:Географија на Филипините
Категорија:Мориња на Филипините
Категорија:Мориња во Малезија
Корално Море

**Корално Море** — големо море во Тихиот Океан што се протега од североисточна Австралија, околу 1.300 км источно кон островскиот ланец Вануату (порано Нови Хебриди). Основен земјиштен облик е Големиот Корален Гребен, најголем корален гребен во светот, кој се протега 2,010 км по должината на брегот на Квинсленд. Меѓутоа, овој гребен зафаќа мала површина од целото Корално Море. Источно од него, а северно од 20 степени географска ширина, се наоѓаат голем број одделни гребени и островчиња, познати под заедничкото име Коралноморски Острови, која се издига на површината од познатото Корално Плато. Североисточно од Коралното Плато се наоѓа голем и длабок корален басен, а понатаму на исток кон Вануату има други длабоки басени. Рабовите на тектонските плочи се наоѓаат на северните и источните рабови на морето, каде Индиската и Австралиската Плоча се подвлекуваат под соседните плочи. Овие рабови се обележани со длабоки вдлабнатини, пред е се со Вануату Ровот. Главна струја во Коралното Море е Јужната екваторска струја која тече од исток. Додека се приближува кон Квинсленд, таа се дели на два разграноци, еден кој оди низ источниот брег на Австралија како Источноавстралијанска струја, а втората се движи кон север, кон Папуа Нова Гвинеја, а потоа се враќа кон исток преку северниот дел на Коралното Море. Ова море има суптропска клима и е подложно на тајфуни, особено од јануари до април.

## Коралното Море како тема во уметноста и во популарната култура
* „Корално Море“ (*The Choral Sea*) - песна на новозеландската рок-група „Сплит енз“ (*Split enz*) од 1980 година.

## Поврзано
* Коралноморски Острови

## Наводи

Категорија:Мориња во Океанија

Категорија:Мориња во Тихиот Океан
Категорија:Мориња во Австралија
Категорија:Геологија на Тихиот Океан
Бандско Море

thumb|250px|Локацијата на Бандското Море

**Бандското Море** е топло море што ги заплискува бреговите на Молучките Острови во Индонезија, порано познати и како „Зачински Острови“. Морето низ протоци меѓу различни архиепелази е поврзано со повеќе соседни мориња, вклучувајќи ги Молучкото Море, на север, и Арафуското Море, на југоисток. Жителите на овие острови с— уште одгледуваат зачински растенија, како каранфилче и морско оревче, исто како и овошје, кокосов орев и тапиока.

Категорија:Мориња во Океанија
Категорија:Мориња во Азија
Категорија:Мориња во Индонезија
Гренландско Море

Збиено меѓу Арктичкиот Басен на север и Атлантскиот Океан на југ, **Гренландското Море** е важно место за размена на вода од различни краишта во рамките на глобалниот систем на кружење на океанската слатка вода. Постојана струја на топла и солена атлантска вода тече кон север низ источниот дел на морето во Арктичкиот Басен. Истовремено огормни количества плитка слатка вода и лед се движат јужно кон протокот Фрам меѓу Гренланд и Свалбард и низ западниот дел на морето носени со Источногренландската струја. Температурата на таа вода се менува под влијание на студените атлантски води и топењето на арктичките лед. Во двата случаи, водата тоне на морското дно кога ќе се најде помалку густи водни маси. Ледот, што од ноември до јули покрива најголем дел од морето се состои од маса на натрупан арктички лед што се создава таму и од ледените брегови. Површинските температури се движат од -1 степен под нулата, на север во февруари до плус шест степени, на југ во август. Умерено густиот разновиден планктон се развива во Гренландското Море за време на пролетта и летото.

## Наводи

Категорија:Мориња во Северна Америка
Категорија:Мориња во Гренланд
Чукотско Море

thumb|250px|Мапа на Чукотското Море

**Чукотското Море** е главно плитко море што се наоѓа меѓу Алјаска, Сибир и централниот Арктички Басен. Во морето доаѓа вода со ниска соленост од Тихиот Океан преку тесниот и плиток Берингов Проток. Оваа вода се меша со постудената и посолена вода во Чукотското Море; измешаната вода потоа оди во Арктичкиот Басен. На североисток постои подморски канал низ кој измешаната вода се влева во Бофортовото Море. Чукотското Море е целосно заледено од декември до мај. Во него живеат голем број моржови и неколку видови фоки.


Категорија:Мориња во Азија
Категорија:Мориња во Северна Америка
Категорија:Американско-руска граница
Категорија:Мориња во Русија
Категорија:Мориња во САД
Горни Крст (Дебреше)

**Горни Крст** — археолошко наоѓалиште во гостиварското село Дебреше. Претставува средновековна црква и некропола. При проширувањето на патот и изградбата на станбените куќи и водоводот во маалото **Менга** — а посебно во приватен двор, биле откриени гробови градени од камени плочи и крстови од бигор. Постои и грамада од кршен камен како остаток од сакрален објект.

## Поврзано
*Горни Ропаич — средновековна црква и некропола;
*Долни Крст — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
## Наводи

Категорија:Дебреше
Кале (Дебреше)

**Кале** — археолошко наоѓалиште во гостиварското село Дебреше. Претставува утврдена населба од железно и римско време. Се наоѓа на околу 1,3&nbsp;км западно од селото, на висок рид со зарамнето плато што има извонредно поволна стратегиска позиција над падините на Шар Планина, каде се наоѓаат остатоци од помала фортификација, градена од кршен камен и варов малтер, која зафаќа површина од 40 × 40&nbsp;м. На површината има фрагменти од керамички садови, питоси и многу градежен материјал. На источните падини на теренот спорадично се среќаваат фрагменти од керамички садови што упатуваат на присуство на уште една помала утврдена населба од железното време.

## Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Долни Крст — средновековна црква и некропола;
*Жубовски Пат — средновековна некропола;
*Зилбов Гроб — некропола од средовековието;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
## Наводи

Категорија:Дебреше
Св. Богородица (Дебреше)

**Св. Богородица** — археолошко наоѓалиште во гостиварското село Дебреше. Претставува средновековна црква и некропола. Се наоѓа на 500&nbsp;м југозападно од селото, над патот за селото Здуње,  во непосредната близина на задружните лозја на вакафскиот рид, каде се гледаат камени плочи и грамада од кршен камен, што се најверојатно остатоци од помала еднокорабна црква и некропола.

## Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — некропола од бронзено време;
*Чатал — населба од доцната антика;
*Чифлик — некропола од доцната антика.
## Наводи

Категорија:Дебреше
Стражник (Дебреше)

**Стражник** — археолошко наоѓалиште во гостиварското село Дебреше. Претставува некропола од бронзеното време. Се наоѓа во близината на северниот раб на селото, на приватен имот, што лежи во подножјето на ридот **Стражник**, каде при земјоделски работи биле откриени три урни - керамички садови со мали држалки на најширокиот дел, со траги од пепел во нив. Урните биле вкопани во здравица. По површините на нивите се среќаваат фрагменти од керамички садови. Наоѓалиштето е загрозено со интензивната урбанизација на селото. Урните имаат аналогии во некрополите на Косово и јужното Поморавие и се датираат меѓу 1700-1200 година од старата ера.

## Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Чатал — населба од доцната антика;
*Чифлик — некропола од доцната антика.
## Наводи

Категорија:Дебреше
Чатал (Дебреше)

**Чатал** или **Дапче** — археолошко наоѓалиште во гостиварското село Дебреше. Претставува населба од доцноантичко време. Се наоѓа на околу 2,5&nbsp;км источно од селото, во приватни ниви на неколку сопственици, каде се среќаваат фрагменти од керамички садови, питоси, тегули, имбрекси и многуброен градежен материјал.

## Поврзано
*Горни Крст — средновековна црква и некропола;
*Горни Ропаич — средновековна црква и некропола;
*Жубовски Пат — средновековна некропола;
*Зилбов Гроб — средновековна некропола;
*Кале — населба од железно и римско време;
*Долни Крст — средновековна црква и некропола;
*Св. Богородица — средновековна црква и некропола;
*Спас — средновековна црква и некропола;
*Сред Село — средновековна црква и некропола;
*Стражник — населба од бронзеното време;
*Чифлик — некропола од доцната антика.
## Наводи

Категорија:Дебреше
Фазли Велиу

**Фазли Велиу** (албански: *Fazli Veliu*) е роден на  година во село . Завршил албански јазик и литература во Приштина.

Се преселил во Швајцарија во 1968 година. Се поврзал со Кадри Зека и браќата Јусув Гарвала и Бардош Гарвала за подготвување на соединување на четири албански противјугословенски групи од кои ќе се роди (ДАСРЈ) Движење за Албанска Социјалистичка Република на Југославија. Во 1985 година, тоа движење станало познато како Народно движење за Република Косово.

Фатен во Германија од Интерпол по барање за тероризам од Македонија (еден од организаторите на групата бомбаши), но со помош на министерот за правда Џевдет Насуфи тој не бил екстрадиран. Тој бил еден од творците на ОНА, како и политички претставник на истата.

На 24 јули 2001 година, тој бил ставен на македонскиот црн список на граѓани., а на 27 јули е ставен ѝ на списокот на американскиот претседател Џорџ Буш

По крајот на Судирот во Македонија, тој согласно новиот закон за амнестија, бил ослободен кривично.

Фазли Велиу е познат е по прекарот „Даја“. Фазли Велиу е вујко на Али Ахмети.

## Наводи

Категорија:Луѓе од Колари
Категорија:Македонски Албанци
Категорија:Југословенски Албанци
Категорија:Членови на ОНА
Категорија:Живи луѓе
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Бофортово Море

**Бофортово Море** — рабно море кое што се наоѓа во Северноледениот Океан.

Има плитка крајбрежна област и длабока област, наречена Бофортова Длабочина. Морето е под лед во најголемиот дел од годината, но е пловно во близина на брегот меѓу август и октомври. Реката Мекензи во морето носи милијарди тони слатка вода и 15 милиони тони нанос секоја година.

## Наводи

Категорија:Мориња во Северна Америка
Категорија:Мориња во Канада

Категорија:Мориња во САД
Хлортиазид

**Хлортиазид** е диуретик кој се употребува во болнички услови или за лична употреба за намалување на вишокот течности поврзани со срцева инсуфициенција. Се користи и како антихипертензив.

Категорија:Тиазиди
Теофилин

**Теофилинот** е метилксантин кој се употребува во терапија на респираторни заболувања како што се хронична обструктивна болест на белите дробови и астма под голем број на заштитни имиња. Поради несаканите ефекти, лекот денес ретко се употребува во клиничка пракса.

Категорија:Ксантини
Категорија:Бронходилататори
Хидрохлортиазид

**Хидрохлортиазид** е диуретик од групата на тиазиди.

Категорија:Тиазиди
Категорија:Неопходни лекови според Светската здравствена организација
Бафинов Залив

мини|десно|300п|Бафиновиот Залив, веднаш под Гренланд

Одвоен од Арктичкиот басен со островот Елсмир и деловите на Канадскиот Архипелаг, **Бафиновиот Залив** е главно длабоко арктичко море. Од средината на август до октомври, во залиов нема лед, но зиме се образува ледена покривка и се движи југоисточно носен од постојаните ветрови. Поради масите натрупан лед кои влегуваат од северните протоци и ледените брегови што се откршиле од ледниците на северозападниот дел на Гренланд, овој залив не е пловен во најголемиот дел од годината. Важна особеност е Северната водна полинија, отворена водна површина каде би се очекувала дебела ледена кора. Нејзиното постоење може да се поврзе со топлата Западногренландска струја која во заливот влегува од југ.


Категорија:Мориња во Атлантскиот Океан
Категорија:Мориња во Северноледениот Океан
Категорија:Мориња во Гренланд
Категорија:Мориња во Канада
Назми Сулејмани

**Назми Сулејмани** (; Арачиново,  - ) — поранешен член на ОНА.

Категорија:Членови на ОНА
Категорија:Македонски Албанци
Категорија:Луѓе од Арачиново
Мурат Јашари

**Мурат Јашари** (албански: *Murat Jashari*; Оризари, ) познат како **Командант Баци** ― поранешен член на ОНА..

Тој бил висок функционер во НДК. Во 1989 емигрирал во Цирих, Швајцарија, по откривањето на незаконската организација НДКР. Бил член на ОВПМБ, Преседател на организацијата РИЗО од Куманово, и член на ОНА.

Присуствувал на состанокот во Гнилане на 20 мај 2000 година, за продолжување на војната во СР Југославија и припрема за Македонија. Како член на ОВК бил ангажиран за набавка на оружје. На 24 март 2001 година, тој присуствувал на демонстрациите во Женева, организирани од огранокот на НДК во дијаспората.

Тој е брат на Исмет Јашари, загинат командант на 132 бригада на поранешна ОВК, познат под псевдонимот Куманова.

## Наводи

Категорија:Македонски Албанци
Категорија:Живи луѓе
Категорија:Луѓе од Оризари (Кумановско)
Категорија:Команданти на ОНА
Аднан Абдулахи

**Аднан Абдулахи** (албански: *Adnan Abdullahi*; , ) е поранешен член на ОНА.

Во текот на војната во Македонија бил еден од одговорните кои дејствувале во шарпланинскиот регион и главен организатор за логистичка поддршка и за прибирање на разузнавачки податоци за потребите на ОНА.

## Наводи

Категорија:Македонски Албанци
Категорија:Членови на ОНА
Категорија:Живи луѓе
Категорија:Луѓе од Тетово
Шефкет Муслиу

**Шефкет Муслиу** (албански: *Shefket Musliu*; Кончуљ, , ) е поранешен член на ОНА.

Тој бил командант на Генерал штабот на ОВПМБ во с.Добросин и воен командант на секторот „*Центар*“. Присуствувал на состанокот во Гнилане на 20 мај 2000 година, за продолжување на војната во Србија и припрема за Македонија. Заедно со Ридван Ќезими- Леши ги водел преговорите со српската страна, со посредство на КФОР и Меѓународната заедница. Еден од потписниците на договорот за разоружување, посебно за секторот „Б“ од албанска страна. Се предал на КФОР на 25 мај 2001, но по проверката бил пуштен на слобода.

На 27 јули е ставен на црната список на американскиот претседател Џорџ Буш.

## Наводи

Категорија:Српски Албанци
Категорија:Членови на ОНА
Категорија:Живи луѓе
Џамија (археолошко наоѓалиште во Долна Ѓоновица)

**Џамија** — археолошко наоѓалиште во гостиварското село Долна Ѓоновица. Претставува утврдена некропола од средниот век. При нивелирањето на школскиот двор во 1956 година била откриена помала некропола со гробови градени од камени плочи - тип циста. Имаат насоченост исток-запад.

## Поврзано
*Долна Ѓоновица;

## Наводи

Категорија:Долна Ѓоновица
Источносибирско Море

**Источното Сибирското Море** — најплитко од сите арктички мориња. Неговата просечна длабочина е само 10-20 м во западните и средните делови и 30-40 м на исток. Приливот на слатка вода од реката Колима напролет изнесува дури 10 милиони литри во секунда. Соленоста на морето варира од речиси нула близу утоките на реките до 33 единици на север. Ова море е заледено во најголемиот дел од годината, а пловењето е можно само во август и септември.


Категорија:Мориња во Северноледениот Океан
Категорија:Мориња во Азија
Категорија:Мориња во Русија
Категорија:Географија на Сибир
Гробишта (Железна Река)

**Гробишта** — археолошко наоѓалиште во гостиварското село Железна Река. Претставува утврдена некропола од доцноантичко време. Се наоѓа во непосредната близина на селските гробишта, каде е откриена надгробна стела со што е иницирано постоење на некропола.

## Поврзано
*Рудниче — населба и топилница од доцноантичко време и средниот век;
*Црквиче — средновековна црква и некропола;

## Наводи

Категорија:Железна Река
Рудниче (Железна Река)

**Рудниче** или **Рудиште** — археолошко наоѓалиште во гостиварското село Железна Река. Претставува утврдена населба и топилница од доцноантичко време и средниот век. Се наоѓа ва околу 4&nbsp;км источно од селото, покрај шумскиот пат за Македонски Брод, каде се среќаваат остатоци од згура од топена железна руда, грамади од градежен камен и спорадично фрагменти од питоси, тегули, имбрекси и друго.

## Поврзано
*Гробишта — некропола од доцноантичко време;
*Црквиче — средновековна црква и некропола;

## Наводи

Категорија:Железна Река
Црквиче (Железна Река)

**Црквиче** — археолошко наоѓалиште во гостиварското село Железна Река. Претставува средновековна црква и некропола. Се наоѓа на околу 4,5&nbsp;км источно од селото, каде се откриени камени плочи од гробни конструкции со насоченост исток-запад. Видлива е и грамада од кршен камен и варов малтер, веројатно од сакрален објект, на што упатува и топонимот.

## Поврзано
*Гробишта — некропола од доцноантичко време;
*Рудниче — населба и топилница од доцноантичко време и средниот век;

## Наводи

Категорија:Железна Река
Зек Фаро

**Захари Вејн Фаро** (анг. *Zachary Wayne Farro*; роден 4 јуни 1990) е американски музичар, кој е најпознат како тапанар на алтернативниот рок бенд Paramore од неговото основање до 2010 година. Тој е помлад брат на Џош Фаро, водечкиот гитарист на бендот.

## Приватен живот
Зек Фаро е роден во Ворхис, Њу Џерси, на 4 јуни 1990 година. Тој е средно дете од пет браќа и сестри (Нејт, Џошуа, Џонатан, Изабел и самиот тој) и е од италијанско потекло. Зек почнал да свири на тапани уште кога имал девет години. Џош Фаро преку својот Твитер профил кажал дека неговиот брат, Зек немал профил на Твитер.

### Влијанија
Некои од омилените бендови на Зек Фаро се: Jimmy Eat World, Radiohead, Death Cab for Cutie, Mew, Paper Route, Sigur Ros, Thrice и Sunny Day Real Estate. На музиката на Фаро влијаеле Дејв Грол, Вилијам Голдсмит и Рајли Брекенриџ. Негови омилени песни за изведување на настапите во живо се "Misery Business", "My Heart" и "For a Pessimist, I'm Pretty Optimistic".

## Paramore

Зек Фаро е еден од основачите на Paramore, кој е формиран во Френклин, Тенеси во 2004 година и го формирале Хејли Вилијамс (главен вокал/клавијатура), неговиот брат, Џош Фаро(водечка гитара/следечки вокал) и Џереми Дејвис (бас гитара). Џереми Дејвис признал дека не бил сигурен дека бендот ќе биде сфатен сериозно пораси тоа што Зек бил многу мал, сè додека не го видел како свири.. Бендот издал три албуми, *[[All We Know Is Falling]]*, *[[Riot!]]* и "Brand New Eyes", а исто така и два албуми во живо, и еден EP албум. "Brand New Eyes", нивниот трет албум бил издаден на 29 септември 2009 година. Во јуни 2009 година во бендот дошол нов член, Тејлор Јорк (ритмичка гитара), кој бил долгогодишен пријател на браќата Фаро и кој претходно изведувал за бендот само за турнеите. На 18 декември 2010 на официјалната страница на бендот било изјавено дека браќата го напуштиле бендот.

## Half Noise

Два дена по напуштањето на Paramore, Зек станал член на бендот наречен "Tunnel", кои издавале нова песна наречена "Hide Your Eyes". Дуото се преименувало во "Half Noise", поради тоа што имало друг бенд кој бил наречен "Tunnel". Бендот е составен од Зек Фаро (тапани, вокал) и Џејсон Калрк (гитара, вокал).

Фаро и Калрк претходно имале основано бенд со Тејлор Јорк и Џош Фаро.

## Наводи

Категорија:Американски музичари
Категорија:Родени во 1990 година
Старков Гроб

**Старков Гроб** — врв на планината Ниџе. Се наоѓа на 5 километри источно од Кајмакчалан, на македонската јужна граница на висина од 1876 метри. Тука поминувала линија на Солунскиот Фронт во Првата светска војна.

## Поврзано
* Добро Поле
* Кајмакчалан

## Наводи

Категорија:Врвови во Македонија
Категорија:Македонски фронт (Прва светска војна)
Категорија:Ниџе
20 февруари (родени)

}}|background-color:}|background-color:transparent}};"
 |valign="top" align="right"|1886&nbsp;
 |Бела Кун — унгарски револуционер, водач на Советската Унгарска Република во 1919 г.
 |-
 |valign="top" align="right"|1925&nbsp;
 |Роберт Алтман — американски филмски режисер.
 |-
 |valign="top" align="right"|1927&nbsp;
 |Сидни Поатје — американски глумец.
 |-
 |valign="top" align="right"|1927&nbsp;
 |Ибрахим Ферер — кубански музичар. 
 |-
 |valign="top" align="right"|1930&nbsp;
 |Миодраг Булатовиќ — црногорски и југословенски писател.
 |-
 |valign="top" align="right"|1940&nbsp;
 |Џими Гривс — англиски фудбалер.
 |-
 |valign="top" align="right"|1943&nbsp;
 |Мајк Ли — англиски режисер.
 |-
 |valign="top" align="right"|1949&nbsp;
 |Васе Манчев — македонски писател.
 |-
 |valign="top" align="right"|1950&nbsp;
 |Волтер Бекер — американски рок-музичар.
 |-
 |valign="top" align="right"|1951&nbsp;
 |Гордон Браун — британски премиер.
 |-
 |valign="top" align="right"|1951&nbsp;
 |Ентони Дејвис — американски џез-музичар. 
 |-
 |valign="top" align="right"|1963&nbsp;
 |Чарлс Баркли — американски кошаркар.
 |-
 |valign="top" align="right"|1964&nbsp;
 |Руди Гарсија — француски фудбалер и тренер.
 |-
 |valign="top" align="right"|1967&nbsp;
 | Курт Кобејн — американски рок-музичар, член на групата „Нирвана“.
 |-
 |valign="top" align="right"|1969&nbsp;
 |Синиша Михајловиќ — југословенски и српски фудбалер.
 |-
 |valign="top" align="right"|1971&nbsp;
 |Јари Литманен — фински фудбалер.
|-
|1980
|Ана Полеска — германска пливачка.
|-
 |valign="top" align="right"|1985&nbsp;
 |Мајкл Оливер — англиски фудбалски судија.
 |-
 |valign="top" align="right"|1988&nbsp;
 | Ријана — американска поп-пејачка со потекло од Барбадос.
 |-
 |valign="top" align="right"|1990&nbsp;
 |Чиро Имобиле — италијански фудбалер.
 |-
 |valign="top" align="right"|1992&nbsp;
 | Борјан Ристовски — македонски фудбалер.
|-
 |valign="top" align="right"|1997&nbsp;
 | Вања Милинковиќ Савиќ — српски фудбалски голман.
 |-
 |}

20 февруари
Абедин Зумбери

**Абедин Зумбери** (албански: *Abedin Zumberi*; Слупчане, ) — македонски политичар и поранешен член на ОНА.

Завршил на факултетот за физичка култура.. Во текот на конфликтот во Македонија бил командир на полицијата во 113 регионална бригада „Исмет Јашари“ на ОНА како и шеф на единица за разузнавање и контра разузнавање, составена од 30-35 души кој дејствувале во цивилна облека како месно население.

Денеска, Зумбери е пратеник на македонското собрание од партијата Нова демократија. Тој е член на:
* Комисија за локална самоуправа, член
* Пратеничка група на Собранието на Република Македонија за соработка со Парламентот на Република Монголија, член
* Пратеничка група на Собранието на Република Македонија за соработка со Парламентот на Република Србија, член
* Пратеничка група на Собранието на Република Македонија за соработка со Парламентот на Кралството Шведска, член

## Наводи

Категорија:Македонски Албанци
Категорија:Членови на ОНА
Категорија:Живи луѓе
Категорија:Пратенички состав 2008-2011
Категорија:Апсолвенти на универзитетот „Св. Кирил и Методиј“
Мексикански Залив

thumb|260px|Карта на Мексиканскиот Залив

**Мексикански Залив** — водна површина речиси целосно опкружена со копно и со област на континентален подводен гребен, која е богата со јаглеводород и широка од 40 до 320 км. Со континенталниот подводен гребен се граничи крајбрежната зона на мангрови мочуришта, мочуриштата на приливот, плажи, лагуни и широки утоки. Струјата со топла вода влегува во Заливот од соседното Карписко Море преку каналот Јукатан на југоисток. Од него водата излегува низ протокот Флорида во Атлантскиот Океан на исток и ја создава Голфската Струја. Мексиканскиот Залив е центар на голема риболовна индустрија која се заснова на ракчињата, но и на црвената риба *Lutjanus campechanus*. Во последно време претераното растењт на планктонот ја загорзува индустријата во северните делови на Заливот, бидејќи доаѓа до намалување на нивото на кислород во водата. Се смета дека причина е големото истекување на нитратни ѓубрива од копното.


Категорија:Заливи во Атлантскиот Океан
Категорија:Заливи во Мексико
Категорија:Заливи во САД
Категорија:Мориња во САД
Свети Лаврентиј (залив)

thumb|250px|Заливот Свети Лаврентиј

**Свети Лаврентиј** (, ) — студенa водна површина и излез на континентална Северна Америка во Атлантскиот Океан преку Големите Езера. Околу 14 милиони литри слатка вода секоја секунда се влева во заливот од реката Свети Лаврентиј (Сент Лоренс). Главниот прилив на вода во заливот и од него, како и најголем дел од поморскиот сообраќај, минува низ Каботовиот Проток, кој го раздвојува Њуфаундленд од Нова Шкотска на југ. Ледени сандти има од февруари до април и тие претставуваат опасност за бродовите. Длабоките води на овој залив се одлично место за риболов.

Категорија:Заливи
Саргасово Море

мини|десно|300п|Местоположба на Саргасовото Море.

**Саргасово Море** — голем проток во Северниот Атлантски Океан во кој кружењето на водата оди надесно со три струи околу рабовите. Прва е Канарската Струја на исток што се движи кон југ, втора е Северната екваторска струја на југ, што се движи кон запад, а третата е Голфската струја, на запад и север. Поради Кориолисовиот ефект, движењето на овие струи на преиферијата на морето ја носи океанската вода кон неговата средина. Поради тоа, средината на Саргасовото Море е на околу 1 м над нивото на водата по должината на источниот брег на САД. Летно време поголемото испарување во однос на дождот создава дебел слој на топла солена вода на средината на морето. Тоа го спречува подигањето на студената вода која е богата со хранливи состојки од морското дно, а недостигот на хранливи состојки влијае врз проречноста на планктонот. Меѓутоа покривката од морскиот плевел саргасо (*Sargassum*), по кое е наречено морето, е живеалиште на голем број животни.

Морето е познато како единствено мрестилиште на европската и американската јагула.

## Наводи

Категорија:Мориња во Атлантскиот Океан
Емруш Сума

**Емруш Сума** (албански: *Emrush Suma*; Димце, СФРЈ, денес Косово, ) е поранешен член на ОНА.

Извесно време живел во Франција. Учествувал во студентските нереди во Приштина во 1997 година. Бил член на КЗК, а подоцна бил назначен за раководител на Одделот за борба против организираниот криминал и шверц во 6 заштитна зона. Од таа позиција целосно го организирал шверцот со оружје, дрога, цигари и луѓе на подрачјето на Блаце, Генерал Јанковиќ, Витина и Прешево, со криминална банда од 30 луѓе. Учествувал во изнудување на финансиски средства за ОВПМБ.

Во текот на воениот конфликт во Македонија бил член на генералштабот на ОНА, како и командант на ОНА во Арачиново. Како водач во Арачиново, бил повреден во главата, и се верува дека заради него било ненавременото повлекувањето на ОНА од Арачиново додека не бил однесен со хеликоптер на НАТО во Косово, во болницата во Бон Стил.

На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш.

## Наводи

Категорија:Косовски Албанци
Категорија:Членови на ОНА
Категорија:Живи луѓе
Џеват Адеми

**Џеват Адеми** (албански: *Xhevat Ademi*; Голема Речица, ) — македонски политичар и поранешен член на ОНА.

Завршил високо образование - новинар. Во текот на судирот во Македонија, тој бил шеф на тајната полиција на ОВК за Македонија, водач на АКШ „Албанска Национална Армија“, преседател на здрузението на политички затвореници со седиште во Тетово и главен организатор за собирање на парични средства за ОНА.

На 24 јули 2001 година бил ставен на македонската црна список на граѓани, а на 27 јули е ставен ѝ на списокот на американскиот претседател Џорџ Буш. По крајот на војната бил амнестиран согласно законот за амнестија.

По ова, се вклучил во тогаш новоформираната партија ДУИ, и станал заменик министер за локална самоуправа во Владата на РМ во 2004 година. Денеска е пратеник. Живее во шарпланинското село Вешала.

## Наводи

Категорија:Луѓе од Голема Речица
Категорија:Македонски Албанци
Категорија:Членови на ОНА
Категорија:Живи луѓе
Категорија:Пратенички состав 2006-2008
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2014-2016
Категорија:Пратенички состав 2016-2020
Иса Лика

**Иса Лика** (албански: *Isa Lika*; ,   - , ) е поранешен член на ОНА.

во текот на воениот конфликт во Македонија бил командант на ОНА во 112 регионална бригада (Тетовско). Бил осомничен за киднапирање, убивање и масакрирање на цивили заедно со Даут Реџепи - Лека.
На 24 јули 2001 година бил ставен на македонската црна список на граѓани.

По крајот на војната, станал близок соработник на Али Ахмети и заменик директор на царината. На 19 октомври 2006 година во една престелка, Лика бил убиен.

## Наводи

## Надворешни врски

*Дејствијата на Лика на тетовското кале - YouTube

Категорија:Македонски Албанци
Категорија:Членови на ОНА
Категорија:Луѓе од Тетово
Категорија:Команданти на ОНА
Астрит Бехадини

**Астрит Бехадини** (албански: *Astrit Behadini*; Порој,   ― поранешен член на ОНА.

Во текот на Воениот судир во Македонија, тој бил командант на ОНА во 112 регионална бригада во Тетовско. На 24 јули 2001 година, тој бил ставен на македонскиот црн список на граѓани.

## Наводи

Категорија:Македонски Албанци
Категорија:Команданти на ОНА
Категорија:Луѓе од Порој
U + Ur Hand

"**U + Ur Hand**" (мак. "Ти и твојата рака") е песна од американската пејачка и текстописец, Пинк. Таа е трет сингл од нејзиниот втор студиски албум *[[I'm Not Dead]]* (2006). Издадена е во август 2006 година.

Песната е напишана од Пинк, Макс Мартин и Лукас Готвалт, истото трио кое ја напишало песната "Who Knew."

## Наводи

Категорија:Песни на Pink
Категорија:Синглови од 2006
Слободан Милошевиќ

**Слободан Милошевиќ** (,  — , ) — југословенски и српски политичар и правник, претседател на Република Србија во периодот 1989–1997 и подоцна претседател на Србија и Црна Гора во периодот 1997–2000. Бил основач и претседател на Социјалистичката партија на Србија од нејзиното основање во 1990 година. Се стекнал со политичка моќ поради неговото залагање за измени на југословенскиот устав од 1974 поради маргинализацијата на Србите и немоќта да се справи со барањата за отцепување на Албанците на Косово. Ја предводел таканаречената „јогурт револуција“ со која преку масовни протести ги срушил владите на југословенските покраини Косово, Војводина, и Црна Гора, и ги заменил со свои послушници.

За време на неговото претседателствување со Србија во 1980-тите и 1990-тите уставот и законите биле променети така што им се намалила автономијата на покраините како Косово и Војводина, а политичкиот систем од еднопартиски бил заменет со повеќепартиски. По распадот на СФРЈ, српската армија, чиј врховен командант бил Милошевиќ, учествувала во војните во Хрватска, Босна и Херцеговина, и Косово. Во име на босанските Срби го потпишал Дејтонскиот договор од 1995, со кој бил ставен крај на војната во Босна. За време на бомбардирањето на СР Југославија од страна на НАТО во 1999, Милошевиќ бил обвинет од меѓународниот суд во Хаг за воени злосторства, геноцид, и злосторство против човештвото за време на војните во поранешна Југославија.

Милошевиќ се повлекол по протестите од 5 октомври 2000 година, кога демострантите го обвиниле за лажирање на претседателските избори. Бил уапсен на 31 март 2001 поради сомневање за корупција, злоупотреба на службената должност, и изборен фалсификат. Поради недостиг на докази, српскиот премиер Зоран Гинѓиќ потоа го предал на Хашкиот трибунал да му се суди за воени злосторства. Процесот траел пет години, но немало пресуда бидејќи Милошевиќ починал во затворската ќелија на 11 март 2006 поради срцев удар. Оженет бил со Мирјана Марковиќ со која имал две деца, Марија и Марко.

## Наводи

## Надворешни врски
*
*
*Стенограми од судењето Слободан Милошевиќ (ICTY)

Категорија:Српски комунисти
Категорија:Српски атеисти
Категорија:Политичари од Социјалистичката партија на Србија
Категорија:Претседатели на Србија
Категорија:Српски политичари
Категорија:Југословенски политичари
Категорија:Обвинети од Хашкиот трибунал
Категорија:Апсолвенти на Белградскиот универзитет
Категорија:Претседатели на Југославија
Категорија:Носители на Орденот на трудот
Големо Градиште (Здуње)

**Големо Градиште** — археолошко наоѓалиште во гостиварското село Здуње. Претставува градиште од доцноантичкото време и средниот век. Се наоѓа на 1&nbsp;км северно од селото, на висок рид со зарамнето плато, каде се гледаат грамади од кршен камен, а делумно и темели од одбранбен бедем. Површината на градиштето има пречник од 130&nbsp;м. Долната зона на наоѓалиштето е позната под името **Мало Градиште** и претставува составен дел на фортификацијата. Градиштето има извонредно добра стратешка положба за обезбедување на крајната југозападна периферија на Горни Полог.

## Поврзано
*Л’гои — некропола од доцноантичко време;
*Рудина — населба од доцноантичко;

## Наводи

Категорија:Здуње
Л’гои (Здуње)

**Л’гои** — археолошко наоѓалиште во гостиварското село Здуње. Претставува некропола од доцноантичкото време. Се наоѓа на источниот дел од селото, каде при изградбата на станбена куќа бил уништен дел од некропола со гробови градени од добро обработени плочи од бигор - тип циста.

## Поврзано
*Големо градиште — градиште од доцноантичко време и средниот век;
*Рудина — населба од доцноантичко;

## Наводи

Категорија:Здуње
Рудина (Здуње)

**Рудина** — археолошко наоѓалиште во гостиварското село Здуње. Претставува населба од доцноантичкото време. Се наоѓа на околу 2&nbsp;км од селото, во непосредната близина на селската чешма, каде се среќаваат фрагменти од керамички садови и многу градежен материјал од помала ридска населба.

## Поврзано
*Големо градиште — градиште од доцноантичко време и средниот век;
*Л’гои — некропола од доцноантичко време;

## Наводи

Категорија:Здуње
Гренландски кит

**Гренландскиот кит** (*Balaena mysticetus*) има заоблена долна челуст и најдолги рожни плочки (уси) меѓу китовите, долги до 4,5 м. Тој има сиво-црна боја, со светла брада, голема брада наспроти телото и особено дебел слој масти што се добар изолатор во речиси замрзнатата вода. Овие китови може да поминат нагоре низ мразот поделеб од 30 см, што им овозможува да ги одржуваат дупките во мразот за дишење во текот на целата арктичка зима.

## Наводи

## Надворешни врски

*US National Marine Fisheries Service bowhead whale web page
*ARKive – images and movies of the bowhead whale ''(Balaena mysticetus)'' 
*Bowhead Whale: Detailed Information from NOAA 
*Harpoon may prove whale was at least 115 years old 
*Eastern Arctic bowhead whales not threatened
*Watch the documentary, ''In Search of the Bowhead Whale'' 
*World Wide Fund for Nature (WWF) – species profile for Bowhead whale
*In Search of the Bowhead Whale (on NFB.ca)  A documentary by Bill Mason from 1974 following an expedition that searches out and meets the bowhead and beluga.

Категорија:Беззаби китови
Категорија:Незагрозени видови според МСЗП
Категорија:Животински таксони опишани од Карл Линеј
Џош Фаро

**Џошуа Нил Фаро** (анг.*Joshua Neil Farro*; ) е американски гитарист и текстописец, а е моментален член на бендот Novel American. Тој е најпознат како водечки гитарист и следечки вокал на алтернативниот рок бенд Paramore.

## Paramore
Фаро е еден од основачите и гитарист на бендот Paramore и е присутен во бендот од 2004 година до 2010. Тој бил следечки вокал, а исто така учествувал и во пишувањето на повеќето од песните, заедно со Хејли Вилијамс и Тејлор Јорк. На 18 декември 2010 година, на официјалната страна на бендот било изјавено дека Џош Фаро и неговиот брат Зек Фаро го напуштиле бендот.

## Приватен живот
Фаро е роден во Вурхис, Њу Џерси, на 29 септември, 1987 година. Тој е вториот најстар брат од неговите браќа. Фаро е три четвртини италијанец. Тој самиот се научил да свири на гитара кога имал 13 години. Фаро и Хејли Вилијамс во 2010 кажале дека од 2004 до 2007 година тие биле во врска, но ја прекинале врската бидејќи мислеле дека сите во бендот Paramore повеќе ќе се концентрираат на нивната врска отколку на бендот.
На 3 април Фаро се оженил со неговата свршеничка Џена Рис во Тенеси.

## Novel American

На 2 февруари 2011 година Фаро направил профил на Твитер за неговиот нов бенд, Novel American. Бендот ги вклучува и неговите пријатели од средно училиште Вен Бисли, Тајлер Вард и Рајан Кларк. За разлика отколку во бендот Paramore, Фаро во новиот бенд ќе свири само на гитара, кажувајќи "Јас никогаш не сакав да пеам. Мојот глас — и ова не е лажно понижување — едноставно не е толку добар".

Фаро ја споредил музиката на неговиот нов бенд со музиката на бендовите Radiohead, Jimmy Eat World, Sigur Rós и Explosions in the Sky.

## Музички влијанија
Музичко влијание на Фаро имале Jimmy Eat World, Incubus, Underoath, Sunny Day Real Estate, Death Cab for Cutie, Џон Мајер, Џејмс Тејлор и  Mew.

## Останати проекти
Џон има снимано и неиздадени соло песни со Зек Фаро и Хејли Вилијамс. Тие песни се:
*"Plane Crash Dreams" со Џејли Вилијамс
*"I Had a Revelation" 
*"So Much More" 
*"Worry" 

## Надворешни врски
*Tetelestai 
*Bio at Paramore.net 
*Josh Farro on Twitter
*Novel American on Twitter

## Наводи





Категорија:Американски гитаристи
Категорија:Американски текстописци
Категорија:Paramore
Категорија:Живи луѓе
Љуљзим Исмаили

**Љуљзим Исмаили** (албански: *Lulzim Ismaili*; роден во ) познат како **Командант Љуљи** ― поранешен член на ОНА, односно командант во 112 регионална бригада задолжена за Тетовско.

Тој бил задолжен од  т.н. „генералштаб на ОНА" да ја води истрагата за 12-те исчезнати македонски цивили. На 28 декември 2001 во весникот „''Факти''“, тој изјавил дека од страна на ОНА биле пронајдени две тела на киднапираните Македонци и се чекало на обдукција да извршат меѓународни лекари. Бил член на централното претседателство на ДУИ за време на изборите во 2002 година, на кои бил замешан во повеќе изборни инциденти. Обвинуван е за рекетарство и киднапирања.

## Наводи

Категорија:Македонски Албанци
Категорија:Живи луѓе
Категорија:Луѓе од Нераште
Категорија:Команданти на ОНА
Шеваљ Етеми

**Шеваљ Етеми** (албански: *Sheval Ethemi*; ,) ― поранешен член на ОНА.

Военото образование го завршил на Воената Академија „Михајло Апостолски“ во Скопје, каде ја завршил како академец од втората генерација. Ваљони по завршувањето на академијата бил распореден во скопската касарна „Илинден“ како потпоручник во свечената гарда на АРМ, во кој спаѓал и водот за придружба на претседателот Трајковски. Командантот Ваљони, потекнува од косовско семејство. Етеми бил потпоручник во АРМ и офицер во гардата на претседателот на Македонија кој од нејзините редови се повлекол во март 2001 година и се приклучил на ОНА. Во текот на војната, се истакнал како добар снајперист. Бил командант на ОНА во 112 регионална бригада „Мујдин Алиу" (Тетовско) и шеф на оператива.

Во редовите на терористите тој раководел единица за брзи интервенции на 112-та бригада „Мујдин Алиу“ на ОНА, која имала дваесетина луѓе. Оваа единица била задолжена да ги елиминира евентуалните заседи што ќе ги постават припадниците на македонската полиција и војска. Според информациите, Шеваљ Етеми е еден од осомничените егзекутори на осумте македонски бранители во масакрот кај Вејце. Тој е сомничен и за поттикнување дезертерство на војници на АРМ од албанска народност. Командант Валони неколкупати им се јавувал телефонски на поранешните колеги, офицери од АРМ и им се заканувал. Тој испраќал закани и до Аеродромот Скопје дека, наводно, има поставено бомби. Полицијата располага со докази дека командант Валони, заедно со командант Лека, вршел етничко чистење и киднапирање цивили во селата Једоарце, Отушиште, Брезно, Варвара, Лешок и Теарце. Додека бил на служба во гардата на претседателот Трајковски, Шеваљ Етеми бил еден од битните воени разузнавачи и тесно соработувал со Димче Ѓорчевски, Милисав Таштановски и со Никола Костески, тројцата воени разузнавачи. Додека бил на служба во АРМ, Етхеми имал контакти и со ОНА. 

По крајот на војната, согласно Законот за амнестија, бил ослободен кривично. На 27 септември 2001 година, тој се појавил во Шипковица при прес конференцијата на Али Ахмети, за расформирање на ОНА.

## Наводи

Категорија:Македонски Албанци
Категорија:Луѓе од Палатица
Категорија:Команданти на ОНА
Категорија:Живи луѓе
Категорија:Армија на Република Македонија
Америка Ферера

**Америка Џорџина Ферера** (анг. *America Georgina Ferrera*; родена 18 април 1984) е американска глумица, добитничка на наградите Еми, Златен глобус и SAG за најдобра телевизиска глумица во 2007 година, во улогата на Бети Суарез во серијата Грдата Бети. Таа исто така глумела и во филмовите *[[Real Women Have Curves]]*, *[[Sisterhood of the Traveling Pants (филм)|Sisterhood of the Traveling Pants]]*, *[[Sisterhood of the Traveling Pants 2]]*, и *[[The Dry Land]]*, а и накратко се појавила во филмот *[[Lords of Dogtown]]* (2005).

## Ран живот
Ферера, најмладото дете од шест (четири браќа и една сестра) е родена во Лос Анџелес, Калифорнија на 18 април 1984 година. Нејзините родители имигрирале во САД од Хондурас во средината на 1970-те години.

Ферера е одгледана во Вудланд Хилс, Лос Анџелес, област во Лос Анџелес, каде што учела во Calabash Street Elementary School, George Ellery Hale Middle School и El Camino Real High School. Кога Ферера имала седум години, ја добила првата мала улога во училишна продукција на Хамлет, а потоа кога имала десет години ја добила улогата на Артфул Доџер од *[[Oliver!]]*. Од тој момент таа знаела дека сака да биде глумица.

## Наводи

## Надворешни врски

*
*America Ferrera Online. 
*10 Questions for America Ferrera - Time.com Video 

Категорија:Американски глумци
Категорија:Живи луѓе
Категорија:Родени во 1984 година
Категорија:Добитници на Златен глобус
Шемседин Хазири

**Шемседин Хазири** (албански: *Shemsedin Haziri*; Шипковица) ― поранешен член на ОНА.

Во текот на Судирот во Македонија, тој бил раководител на огранокот во дијаспората на ОНА. Одговорен бил за фондот „Национална слобода“, за во јужна Германија.

Во февруари 2010 година, тој бил ослободен односно амнестиран од затвор, по налог на македонскиот претседател Ѓорге Иванов.

## Наводи

Категорија:Живи луѓе
Категорија:Луѓе од Шипковица (Тетовско)
Категорија:Македонски Албанци
Категорија:Членови на ОНА
Категорија:Македонски затвореници и притвореници
Категорија:Затвореници во Македонија
Џемаил Хазири

**Џемаил Хазири** (албански: *Xhemail Haziri*; Шипковица) ― поранешен член на ОНА.

Во текот на Судирот во Македонија, тој бил одговорен од дијаспората за префрлање на оружје и доброволци за ОНА.

## Наводи

Категорија:Луѓе од Шипковица (Тетовско)
Категорија:Македонски Албанци
Категорија:Членови на ОНА
Категорија:Живи луѓе
Ферит Селими

**Ферит Селими** (албански: *Ferit Selimi*; ) е поранешен член на ОНА.

Во текот на конфликтот во Македонија бил одговорен за муџахединската единица која пристигнала во мај 2001 во кумановскиот регион со помош на Даут Харадинај и Џезаир Шаќири, и истата ја презел како командант. Дејствувал во кумановскиот регион - 113 регионална бригада.

## Наводи

Категорија:Македонски Албанци
Категорија:Членови на ОНА
Категорија:Живи луѓе
Категорија:Луѓе од Скопје
Бркињо (Куново)

**Бркињо** — археолошко наоѓалиште во гостиварското село Куново. Претставува средновековна населба. Се наоѓа на синорот помеѓу атарите на селата Куново и Србиново, каде на неколку помали тераси се среќаваат грамади од кршен камен, покривни ќерамиди и друг населбински материјал.

## Поврзано
*Куново;

## Наводи

Категорија:Куново (Гостиварско)